Gediminas Dominas

Gediminas Dominas (g. 1971 m. balandžio 17 d. Vilniuje) – teisininkas, verslo teisės advokatas, praktikuojantis arbitras, advokatų kontoros „WALLESS“ partneris (buvęs advokatų kontorų „Glimstedt“,„Dominas ir partneriai“ partneris, vienas steigėjų).

Biografija 

1989-1994 m. Vilniaus universiteto (VU) Teisės fakultete studijavo teisę, įgijo teisininko kvalifikaciją. 1993 m. Gronningen universiteto Teisės fakultete (Nyderlandai) sudijavo ES, tarptautinę ekonominę ir tarptatutinių investicijų teisę, 1992-1994 m. VU Tarptautinių santykių ir politikos mokslų institute studijavo politikos mokslus. 1996-1997 m. studijavo Londono universiteto Queen Mary and Westfield koledže (Jungtinė Karalystė), įgijo teisės magistro laipsnį (su pagyrimu). 1995 m. Stažavosi Šveicarijos lyginamosios teisės institute.  

1991-1992 m. Filosofijos, sociologijos ir teisės instituto laborantas, 1992–1994 m. Teisės instituto Konstitucinės teisės problemų tyrimo skyriaus (KTPTS) laborantas, asistentas, laikinai einantis KTPTS vedėjo pareigas. Advokatas nuo 1998 m. 1994-2003 m. Vilniaus universiteto teisės fakulteto dėstytojas (civilinė ir komercinė teisė, komercinis arbitražas)

Specializacija – komercinis arbitražas ir ginčų sprendimas,  įmonių ir verslo teisė (), bankų ir finansų teisė, susiliejimai ir įsigijimai, tarptautinė komercinė teisė, tarptautinė verslo teisė.

Vienintelės lietuvių kalba studijos apie tarptautinį komercinį arbitražą bendraautorius (pateikė arbitražo teoriją, aprašė tarptautinio komercinio arbitražo teisės šaltinius, užsienio šalių teisę bei praktiką, lyginamuoju metodu atskleidė bendrus arbitražo teisės principus.

Lietuvos advokatūros narys, Tarptautinės advokatų asociacijos (International Bar Association) narys. Lietuvos advokatų tarybos narys (2011-2014 m.). Jungtinės Karalystės Atestuotojo arbitrų instituto (Chartered Institute of Arbitrators) tikrasis narys (Fellow, FCIArb)(Londonas), Tarptautinių prekybos rūmų (International Chamber of Commerce)(Paryžius) Arbitražo ir alternatyvaus ginčų sprendimo komisijos (ICC Commission on Arbitration and ADR) narys, Honkongo tarptautinio arbitražo centro (HKIAC) atrinktų arbitrų kolegijos narys. Įrašytas į Vilniaus komercinio arbitražo teismo rekomenduojamų arbitrų sąrašą. 

Moka anglų, rusų kalbas.

Bibliografija 

 Tarptautinis komercinis arbitražas (kartu su Valentinu Mikelėnu). – V.: Justitia, 1995.
Viešosios tvarkos samprata arbitražo teisėje. // Arbitražas: teorija ir praktika. ISSN: 2424-4295, 2016-II;
Su bankrotu susijusių bylų arbitruotinumo klausimai Lietuvos Respublikoje, //Justitia. ISSN: 1392-5709, 2013-78;
Arbitražo teisės reformos Vakarų Europoje // Teisės problemos, 1996;
Tarptautinė bankų terminuotos paskolos sutartis ir jos implementavimas Lietuvoje //TEISĖ, 1999, Nr. 33(3), ISSN 1392-1274;
Tarptautinės sindikuotos paskolos sutartis: sudarymo procedūra ir bankų sindikato teisiniai santykiai // TEISĖ, 1999, Nr. 33(4), ISSN 1392-1274;
International Mergers & Acquisitions Law: A Country-by-Country Look at M&A Regulations and Best Practices in Major Markets around the Globe, 2005, ISBN: 978-1587621109, (Lietuvos skyrius);
International Securities Law and Regulation (Lithuania) (su bendrautoriais), ISBN: 978-1-57823-288-8.

Šaltiniai 

Lietuvos verslo teisės advokatai
Lietuvos advokatų tarybos nariai